Attica — Athens — Agora — 270/69 BC — T.L. Shear, Hesperia Suppl. 17 (1978) — SEG 28.60 — W. Ameling et al., Schenkungen I (1995) 40, KNr. 16 [E]
Region: Attica (IG I-III) — Attica

ο δημος καλλιαν θυμοχαρου σφηττιον. επι σωσιστρατου αρχοντος επι της πανδιονιδος εκκτης πρυτανειας ει αθηνοδωρος γοργιππου αχαρνευς εγραμματευεν ποσιδεωνος ογδοει επι δεκα μιαι και εικοστει της πρυτανειας εκκλησι α κυρια των προεδρων επεψηφιζε ν επιχαρης φειδοστ ρατου ερχιευς και συμπροεδροι εδοξεν τει βουλει και τωι δημωι ευχαρης ευαρχου κονθυληθεν ειπεν επειδη καλλια[ς] γενομενης της επαναστασεως υπο του δημου επι τους κατεχοντας την πολιν και τους μεν εκ του αστεως στρατιωτας εγβαλοντος του δε φρουριου του εν τωι μουσειωι ετι κατεχομενου και της χωρας εμ πολεμωι ουσης υπο των εκ του πειραεως και δημητριου παραγιγνομενου εκ πελοποννησου μετα του στρατοπεδου επι το αστυ πυθομενος καλλιας τον κινδυνον τον περι την πολιν και επιλεξαμενος των στρατιωτων χιλιους των μεθ αυτου τεταγμενων εν ανδρωι και αναδους οψωνια αυτοις και σιτομετρησας παρεγενετο βοηθων ευθυς εις το αστυ τωι δη μωι ακολουθα πραττων τει του βασ ιλεως πτολεμαιου προς τον δημον ευνοιαι και εξαγων εις την χωραν τους στρατιωτας τους μεθ αυτου προεκαθητο της του σιτου συνκομιδης πασαν ποιουμενος σπουδην οπως αν εις την πολιν σιτος ως πλειστος εισκομισθει και επειδη παραγενομενος δημητριος και περιστρατοπεδευσας επολιορκει το αστυ αγωνιζομενος υπερ του δημου καλλιας και επεξιων μετα των στρατιωτων των μεθ αυτου και τραυματιας γενομενος κινδυνον ουθενα υποστελλομενος ουδε εν ενι καιρωι ενεκα της του δημου σωτηριας και του βασιλεως πτολεμαιου αποστειλαντος σωστρατον τα συμφεροντα πραξοντα τει πολει και σωστρατου μεταπεμπομενου πρεσβειαν προς εαυτον εις πειραια μεθ ης συνθησει τα περι την ειρηνην υπερ της πολεως προς δημητριον υπακουσας εις ταυτα τοιστρατηγοις και τει βουλει καλλιας και πρεσβευων υπερ του δημου και [π]αντα πραττων τα συμφεροντα τει πολει και συμπαραμ[ε]ινας εν τωι αστει μετα των στρατιωτων εως η ειρηνη σ[υ]νετελεσθη και αναπλευσας προς τον βασιλεα πτολεμαιον ταις πρεσβειαις ταις αποστελλομεναις υπο του δημου συναγωνιζομενος εις παντα και συνεργων εις τα συμφεροντα τει πολει και παραλαβοντος την βασιλε[ι]αν πτολεμαιου του νεωτερου βασιλεως επιδημησας ε[ι] ς το αστυ καλλιας και των στρατηγων καλεσαντων αυτ[ο]ν και εμφανι[ζ]οντων τα κατα την πολιν εν οις ην και παρακαλουντων αυτον σπουδασαι υπερ της πολεως προς τον βασιλεα πτ[ο]λεμαιον οπως αν βοηθεια τις γενηται την ταχ[ι]στην εις το αστυ σιτωι και χρημασιν και αναπλευσα[ς] αυτος ιδι αι καλλ ιας εις κυπρον και εντυχων εκει τω[ι] βασιλει φιλοτιμως υπερ της πολεως εκομισεν τωι δημωι αργυριου μεν ταλαντα πεντηκοντα πυρων δε δισμυριους μεδιμνους δωρεαν οι παρεμετρηθησαν εγ δηλου τοις αποσταλεισιν υπο του δημου και ως ο βασιλευς πρωτον εποει τα πτο[λ]εμαια τ[η]ν θυσιαν και τους αγωνας τωι πατ[ρι] ψηφι[σ]α[μ]ε[ν]ο[υ του δ]ημου θεωριαν πεμπειν και αξιωσαντος υπακο[υσαι καλλι]αν αρχεθεωρον και αγαγειν υπερ τ[ο]υ δημου [τ]η[ν] θεω[ριαν υ]πακουσας εις ταυτα φιλοτιμως κ[αλ]λιας κα[ι τας εψηφισ]μενας αυτωι υπο του δημου εις την αρχεθεω[ριαν τριακον]τα μνας αφεις και επιδους τωι δη[μ]ω[ι] αυτο[ς την μεν θεωρια]ν αγαγων εκ των ιδιων καλως και α[ξιω]ς του δημου [κ]αι [της θ]υσιας επιμεληθεις υπερ της πολεω[ς] και των αλλων απ[αντ]ων ων προσηκεν μετα των θεωρων κ[αι τ]ου δημου τοτε [---το]ν τα παναθηναια τει αρχηγετιδι μελλοντος πο[ειν] αφ ο[υ τ]ο αστυ εκεκομιστο διαλεχθεις τωι βασιλει [κ]αλλ[ι]ας [υπε]ρ των οπλων ων εις τον πεπλον εδει παρασκευασαι [και επι]δοντος τει πολει του βασιλεως ε[σ]πουδασεν οπ[ως αν ως] βελτιστα τει θεωι γενηται και οι θ[ε]ωροι οι μεθ α[υ]τ[ου χε]ιροτονηθεντες ευθυς αποκομιζωσ[ιν εν]ταυ[θα τα οπλα και] νυν εν αλικαρνασσωι καθεστηκως υ[π]ο τ[ου] β[α]σ[ι]λ[εως πτολ]εμαιου καλλιας διατελει φιλοτιμουμενο[ς προς τε τας π]ρεσβειας και τας θεωριας τας υπο το[υ] δημ[ου ε]ι[ς τον βασ]ιλεα πτολεμαιον αποστελλομενας και [ι]δι[αι] εκ[αστου των] πολιτων των τε παραγιγνομενων προς αυτον [την πασαν επ]ιμελειαν ποιουμενος και των στρατευ[ομε]ν[ων και τεταγ]μενων μεθ αυτου περι πλειστου ποιουμε[νος το συμφερον] και κοινει το της πολεως ευσχημον και τ[------------- ε]ν τει πατριδι καλλιας ουδεπωποθ υπομεινας τε[-]ε[---- κ]αταλελυμενου του δημου αλλα και την ουσιαν την ε[αυτου] προεμενος δοσιν δοθηναι εν τει ολιγαρχιαι ωστε μ[ηδ]εν [υ]πεναντιον πραξαι μητε τοις νομοις μητε τει δημοκ[ρατι]αι τει εξ απαντων αθηναιων οπως αν ουν ειδωσι παντες [οι βο]υλομενοι φιλοτιμεισθαι προς την πολιν διοτι ο δημος [αε]ι μεμνηται των ευεργετησαντων εαυτον και χαριν εκαστοις αποδιδωσιν αγαθει τυχει δεδοχθαι τηι βουληι τους προεδρους οιτινες αν λαχωσιν προεδρευειν εις την εκκλη[σ]ιαν την εκ του νομου χρηματισαι περι τουτων γνωμην δε ξυμβ[α]λλεσθαι της βουλης εις τον δημον οτι δοκει τει βουλει ε[π]αινεσαι καλλιαν θυμοχαρου σφηττιον αρετης ενεκα και ευνοιας ην εχων διατελει περι τον δημον τον αθηναιων και στεφανωσαι αυτον χρυσωι στεφανωι κατα τον νομον και ανειπειν τον στεφανον διονυσιων των μεγαλων τραγωιδω[ν] τωι αγωνι τωι καινωι της δε ποιησεως του στεφανου και τη[ς] αναγορευσεως ε πιμελη θηναι τους επι τει διοικησει στησα[ι] δε αυτου τον δημον και εικονα χαλκην εν τηι αγοραι ειναι δε και προεδριαν αυτωι εν απασιν τοις αγωσιν οις η πολις τ[ι]θησιν και τον αρχιτεκτονα τον επι τα ιερα χειροτονουμεν[ο]ν κατανεμειν αυτωι την προεδριαν χειροτονησαι δε τον δ[η]μον ηδη τρεις ανδρας εξ αθηναιων απαντων οιτινες επιμ[ελ]ησονται της τε ποιησεως της εικονος και της αναθεσεως [ε]ισαγαγειν δε και τους θεσμοθετας την δοκιμασιαν της δ[ωρ]εας αυτωι εις την ηλιαιαν επειδαν αι ημεραι αι εκ του νομ[ου] διεξελθωσιν οπως δ αν και ει ς το ν λοιπον χρονον υπομνημα [δ]ιαμενει των πεφιλοτιμημενων εις τον δημον καλλιαι αναγ[ρα]ψαι τοδε το [ψη]φισμα τον γραμματεα τον κατα πρυτανειαν [εν] στηλει λιθινει και στησαι παρα την εικονα εις δε την ανα[γ]ραφην και την στηλην μερισαι τους επι τει διοκησει το [αν]α λωμα το γενομενον.